আর্মেনিয়া-উরুগুয়ে সম্পর্ক
আর্মেনিয়াতে উরুগুয়ের, অথবা উরুগুয়েতে আর্মেনিয়ার কোন স্থায়ী দূতাবাস নেই। আর্জেন্টিনার রাজধানী বুয়েনোস আইরেস-এ অবস্থিত আর্মেনীয় দূতাবাসের নিকট উরুগুয়ে সম্পর্কিত বিভিন্ন কূটনৈতিক বিষয়াবলী এবং অন্যান্য কার্যক্রমের দায়িত্ব ন্যস্ত রয়েছে এবং আর্জেন্টিনার আর্মেনিয়া দূতাবাসের মাধ্যমেই, আর্মেনিয়া উরুগুয়ে সংক্রান্ত দায়িত্ব পালন করে থাকে। একইভাবে যেহেতু আর্মেনিয়াতেও উরুগুয়ের দূতাবাস নেই, তাই ইরান এর রাজধানী তেহরানে অবস্থিত উরুগুয়ের দূতাবাসের নিকট, আর্মেনিয়া সম্পর্কিত বিভিন্ন কূটনৈতিক বিষয়াবলী এবং অন্যান্য কার্যক্রমের দায়িত্ব ন্যস্ত রয়েছে এবং এই দূতাবাসের মাধ্যমেই, উরুগুয়ে আর্মেনিয়ার সাথে কূটনৈতিক সম্পর্ক রক্ষা করে।
আজারবাইজান-আর্জেন্টিনা সম্পর্ক
২০১০ সালের অক্টোবর মাসে আর্জেন্টিনার রাজধানী বুয়েনোস আইরেসে আজারবাইজান তাদের দূতাবাস স্থাপন করে। যেটি ছিল, কোন দক্ষিণ আমেরিকার দেশে আজারবাইজানের প্রথম। ২০১১ সালের সেপ্টেম্বর মাসে, আজারবাইজানের স্বাধীনতার ২০ বছরপূর্তি উপলক্ষ্যে, আর্জেন্টিনার পার্লামেন্টের সদস্যদের একটি প্রতিনিধিদল আজারবাইজান সফরে যান।
২০১২ সালে, আর্জেন্টিনা, আজারবাইজানের রাজধানী বাকুতে তাদের স্থায়ী দূতাবাস স্থাপন করে।
২০১২ সালের মার্চ মাসে, আর্জেন্টিনার পররাষ্ট্র মন্ত্রী হেইক্টর তিমারম্যান, আজারবাইজানে একটি রাষ্ট্রীয় সফরে যান এবং সেই সফরে তিনি আজারবাইজানের রাষ্ট্রপতি ইলহাম আলিয়েভ এর সাথে বৈঠক করেন। সেই বছরের জুলাই মাসে, আজারবাইজানের পররাষ্ট্র মন্ত্রী এলমার মাম্মাদিয়ারোভ, দ্বিতীয়বারের মত রাষ্ট্রীয় সফরে আর্জেন্টিনা যান।